钦定古今图书集成/明伦汇编/氏族典/第444卷 > 《廖用贤尚友录》 > 冷麟
## 钦定古今图书集成/明伦汇编/氏族典/第444卷 > 《廖用贤尚友录》 > 冷麟

按《万姓统谱》：“麟，山东人。洪武七年为鄞令。精敏廉慎，
一介不苟取，量事难易，与民面立期限。期至未完，许
赴县展限，即三五易，亦不深罪也。如违期不报，即一
日必罚。泒办征科，务求民便。且天性仁恕，不忍轻决。
时有被一笞一鞭者，众必贱之，故人皆知愧，而犯之
者少。九年，以浙江行省荐，升本省都事，声绩尤著。先”
是，象山知县孔立有惠政，民以“孔冷”并称。